Document ID: /roh_data/filtered/fineweb-2-filterrobots_roh.jsonl.gz/20880

Quest sistem dual u parallel - in'organisaziun tenor dretg canonic e dasperas in'organisaziun tenor dretg public - funcziunia sulet sch'i dettia ina buna enclegientscha tranter il spiritual e l'uvestg e da l'autra vart tranter la suprastanza da la vischnanca da plaiv (cumin-baselgia) e la cumissiun d'administraziun dal Corpus catholicum. Quai di l'anteriur derschader federal Giusep Nay.
Uvestg ha dretg da veto
Fusiunar ina vischnanca da plaiv (cumin-baselgia, Kirchgemeinde) è pli simpel. Qua dovri sulet ina decisiun da la radunanza generala da la vischnanca. L'uvestg n'ha tar ina tala fusiun nagin dretg da veto. Quel ha el sulet tar ina fusiun da plaivs.
Afier ils proxims 2 onns vegni fitg probabel a dar intginas fusiuns da vischnancas da plaiv. Il sistem nov da contribuziuns da la baselgia chantunala sforza numnadamain las vischnancas da plaivs pitschnas da fusiunar.